यू ट्यूब पर ब्रिटेन का शाही परिवार\nब्रिटेन की महारानी एलिज़ाबेथ ने इंटरनेट पर शाही परिवार के इस चैनल की शुरुआत की है.

इस चैनल पर महारानी क्रिसमस का संदेश भी जारी करेंगी.


राजपरिवार की हालिया और पुरानी ऐतिहासिक वीडियो के साथ ही शाही परिवार के बाक़ी सदस्यों के वीडियो भी इस चैनल पर दिखेंगे.
               

महारानी ने टेलीविज़न के माध्यम से पहली बार 1957 में लोगों को संबोधित किया था.

उस संबोधन की 50वीं सालगिरह के मौक़े पर इस चैनल की शुरुआत की गई है.

राजमहल ने उम्मीद जताई है कि यू ट्यूब के ज़रिए 81 वर्षीया महारानी के वार्षिक संबोधन युवाओं तक और दूसरे देश में लोगों तक ज़्यादा
                  पहुँच पाएगा.
               

बदलता समय

चैनल का नाम "द रॉयल चैनल- द ऑफ़िशियल चैनल ऑफ़ द ब्रिटिश मोनार्की" रखा गया है.




यू ट्यूब पर शुरू हुए चैनल के पहले पन्ने पर बकिंघम पैलेस और महारानी के अंगरक्षकों की तस्वीर लगाई गई है.

क्रिसमस के मौक़े पर महारानी का इस साल का भाषण लंदन के समय के अनुसार दोपहर तीन बचे चैनल पर जारी हो जाएगा.

महारानी ने चैनल पर कहा है, "मुझे बहुत उम्मीद है कि इस माध्यम से क्रिसमस पर मेरा संदेश ज़्यादा व्यक्तिगत और सीधा संवाद करेगा."

उन्होंने कहा, "मुझे इस तरह से देख पाना इस बात की मिसाल है कि चीज़ें बड़ी तेज़ी से बदल रही हैं."

1957 में अपने पहले टेलीविज़न संदेश में महारानी ने बदलते समय के अनुसार ख़ुद को बदलने की ज़रूरत पर ज़ोर दिया था.

यह चैनल शाही पार्टियों, राजकीय दौरों, प्रधानमंत्री, राज्यभिषेक और प्रिंसेस ऑफ़ वेल्स की ज़िंदगी के एक दिन को लोगों को सामने
                  लाएगा.
               

और क्या दिखेगा...

चैनल पर दिखने वाले पुरानी वीडियो में लॉर्ड वेकहर्स्ट की बनाई फ़िल्म "लाँग टू रिन ओवर अस" भी शामिल है. हालाँकि यह फ़िल्म कभी
                  रिलीज़ नहीं हो पाई.
               

ब्रिटेन के सांसद रहे वेकहर्स्ट का 1970 में निधन हो गया था.

वे एक शौक़िया फ़िल्म निर्माता थे जिन्होंने छठे किंग जॉर्ज के निधन, रानी के राज्यारोहण जैसे कई महत्वपूर्ण शाही समारोहों को
                  फ़िल्माया था.
               

इस चैनल पर महारानी एलेग़्जेंड्रा की 1917 में पश्चिम की यात्रा, 1923 में मौजूदा महारानी के माता-पिता की शादी का वीडियो भी शामिल
                  है.
               

चैनल की शुरुआत की घोषणा करते हुए बकिंघम पैलेस के...\n\ntl;डॉ:
ब्रिटिश शाही परिवार के ख़ास पल अब वीडियो सर्च इंचन यू ट्यूब पर नज़र आएँगे.